کامرس اور صنعت کی وزارتہ
گورنمنٹ ای – مارکیٹ پلیس  نے سرکاری حصولیابی سے متعلق پانچویں قومی اجلاس کا انعقاد کیا۔
جی ای ایم ملک میں سرکاری حصولیابی سے متعلق منظر نامہ کی کایا پلٹ کرنے کا وسیلہ بنا ہے: کامرس اور صنعت کی وزیر مملکت محترمہ انوپریا پٹیل
فروخت کنندگان کے ذریعہ مختلف مصنوعات اور خدمات کی ڈجیٹل نمائش ، جی ای ایم پلیٹ فارم پر 9 اگست سے 9 ستمبر 2021 تک 30 دن کے لئے دستیاب ہے
گورنمنٹ ای – مارکیٹ پلیس  نے بھارتی صنعت کی انجمن  کے اشتراک سے سرکاری حصولیابی سے متعلق پانچوی قومی اجلا س کا انعقاد کیا ۔ 9 اور دس اگست کو منعقدہ اس اجلاس کا موضوع تھا ۔ ‘‘ ٹیکنالوجی کے ذریعہ مجاز بنائی گئی سرکاری حصولیابی – لیاقت ، شفافیت اور سبھی کی شمولیت کے ساتھ ’’۔
کامرس اور صنعت کی وزیر پر مملکت محترمہ انوپریا پٹیل نے 9 اگست 2021 کو کامرس کے سکریٹری اور جی ای ایم کے چیئرمین جناب بی وی آر سوبرامنیم کی موجودگی میں ورچول طریقے سے اس اجلاس کا افتتاح کیا ۔ اپنے افتتاحی خطاب میں وزیر موصوف نے کہا جی ای ایم ، ملک میں سرکاری حصولیابی سے متعلق منظر نامہ کی کایا پلٹ کرنے کا وسیلہ بنا ہے ۔ انہوں نے سبھی کی شمولیت پر توجہ مرکوز کرنے والے جی ای ایم کے ایک زیادہ بڑے مقصد کے حصول پر زور دیا ۔ اس تقریب کے مہمان ذی وقار جناب بی وی آر سبرا منیم نے وزیر اعظم نریندر مودی کے‘‘ لوکل گوز گلوبل’’ کے نظریہ کو دوہرایا اور تجویز پیش کی کہ جی ای ایم کو ، آتم نربھر بھارت کے نظریہ کی حمایت کرنے اور ملک میں میک ان انڈیا نظام کو تقویت بہم پہنچانے کی غرض امکانات تلاش کرنے چاہئیں ۔
اس کا نفرنس میں جی ای ایم سے متعلق ایک عمومی جائزہ پر ایک اجلاس کا بھی اہتمام کیا گیا ۔
جس میں شرکاء کو پلیٹ فارم کی کلیدی خصوصیات اور کام کاج کے طور طریقوں سے واقف کرایا گیا ۔ اجلاس کے دوران ، سرکاری حصولیابی میں ایم ایس ایم ای کا فروغ سے لے کر فن ٹیک کس طرح حکومت کے ساتھ کاروبار کرنے والے فروخت کنندگان اور خدمات فراہم کرنے والوں کو قرض تک رسائی حاصل کرنے کا اہل بنا سکتا ہے جیسے امور پر مختلف پینل مباحثوں کا بھی انعقاد کیا گیا ۔ 2021 این پی پی سی کی کچھ دیگر اہم باتوں میں ، حکومت ، خریداروں اور فروخت کنندگان کے درمیان کاروبار سے کاروبار کے مابین اور کاروبار سے حکومت کے مابین ورچول میٹنگیں شامل ہیں ۔ اس کے علاوہ جی ای ایم خصوصیات پر تربیتی اور تکنیکی اجلاس ، میں بر سر موقع سوالات کے حل کے لئے جی ای ایم کا ایک ورچول اسٹال اور فروخت کنندگان اور خریداروں کے اندراج میں سہولت پیدا کرنا وغیرہ اس اجلاس کی اہم خصوصیات میں شامل ہیں ۔
اس سال کے اجلاس نے سرکاری خریداروں ، فروخت کنندگان ، صنعت اور تعلیمی ماہرین کو ایک دوسرے کے ساتھ بات کرنے کا ایک شاندار موقع فراہم کیا ہے۔
اور بھارتی صنعتوں کی انجمن سی آئی آئی کے ایچ آئی وی ای ڈجیٹل پلیٹ فارم کے ذریعہ فروخت کنندگان کو اپنی مصنوعات اور خدمات کی نمائش کرنے کے لئے ایک آن لائی پلیٹ فارم کی حیثیت سے خدمات انجام دی ہے۔ فروخت کنندگان کی مختلف مصنوعات اور خدمات کی ڈجیٹل نمائش ، 9 اگست سے 9 ستمبر 2021 ، یعنی 30 دن تک اس اجالاس کے دوران جی ای ایم پلیٹ فارم پر جاری رہے گی ۔
ایک مناسب اختتام کے طور پر اور جی ای ایم کے متعلقہ فریقوں کی غیر متز لزل حمایت کی یاد تازہ کرنے کی غرض سے اعلٰی کارکردگی کا مظاہرہ کرنے والے خریداروں اور فروخت کنندگان کو مالی سال 21-2020 میں جی ای ایم کے ذریعہ حصولیابی کے لئے سب سے زیادہ کوششیں کرنے کے لئے ایوارڈس سے نوازا گیا ۔ جی ای ایم کے سی ای او جناب پی کے سنگھ نے چوٹی کے دو اداروں کو ان کے آرڈر کی قدر اور حجم کی بنیاد پر یہ ایوارڈس پیش کئے ۔
ممرکزی حکومت کے خریداروں میں سے وزارت دفاع کو ایوارڈس کے لئے فاتح قرار دیا گیا جبکہ پیٹرولیم اور قدرتی گیس کی وزارت دوسرے نمبر پر رہی ۔
ریاستی حکومت کے خریداروں میں اتر پردیش کو فاتح قرار دیا گیا جبکہ گجرات دوسرے مقام پر رہا ۔ سی ا پی ایس ای کے لئے گیل انڈیا لمٹیڈ فاتح رہا جس کے بعد تیل اور قدرتی گیس کی کارپوریشن لمٹیڈ او این جی سی کا نمبر رہا ۔ دوسری جانب فروخت کنندگان کے محاذ پر فروخت سے متعلق بہترین کار کردگی کا مظاہرہ کرنے کے لئے ٹاٹا موٹر س لمیٹیڈ کو ایوارڈ پیش کیا گیا جبکہ اس زمرے میں مہیندرا اینڈ مہیندرا دوسرے مقام پر ہے ۔
اپنے اختتامی خطاب میں ، جی ای ایم کے سی ای او جناب آر کے سنگھ نے ایوارڈس حاصل کرنے والوں کو مبارکباد پیش کی اور ٹیکنالوجی کے وسیع پیمانے پر استعمال کے ذریعہ سرکاری حصولیابی کے عمل کی کایا پلٹ کرنے اور اس میں یکسر تبدیلی لانے کے اس سفر میں جی ای ایم کے ساتھ ساجھیداری کرنے کے لئے ان کا شکریہ ادا کیا ۔
انھوں نے شفافیت ، لیاقت اور سبھی کی شمولیت کو فروغ دینے کے لئے ایک سرکاری حصولیابی کے پورٹل کے طور پر جی ای ایم تیار کرنے کے تئیں وزیر اعظم جناب نریندر مودی کے ویژن اور نظریہ کو دوہرایا۔